cyanic-selkie/wikianc huggingface dataset:
Στάτειρα (σύζυγος του Αρταξέρξη Β΄)
Βιογραφία
Ο Αρταξέρξης Β΄ ανήλθε στον θρόνο το 404 π.Χ., όταν απεβίωσε ο πατέρας του. Η Στάτειρα πρέπει να ήταν η μόνη νόμιμη σύζυγός του, παρά τις πολυάριθμες παλλακίδες του. Απέκτησαν γιο τον Αρταξέρξη Γ΄, διάδοχο της Περσίας και άλλα παιδιά. Η μητέρα του και η σύζυγός του είχαν επιρροή και ανταγωνιζόταν σκληρά μεταξύ τους γι' αυτό.
Η Στάτειρα ήταν δημοφιλής με τον λαό· λέγεται, ότι αυτό οφείλεται, στο ότι άφηνε τα παραπετάσματα τού αμαξιού της ανοικτά, όταν περνούσε και διότι μιλούσε στους απλούς ανθρώπους. Υποστήριξε τον άνδρα της στη φιλονικία του με τον νεότερο αδελφό του Κύρο και κατέκρινε την πεθερά της Παρυσάτιδα Α΄ για την αιχμηρή γλώσσα της· η βασιλομήτωρ ευνοούσε τον νεότερο γιο της Κύρο στην προσπάθειά του να εκτοπίσει τον Αρταξέρξη Β΄ και να λάβει τον θρόνο. Η έχθρα των δύο γυναικών λέγεται, ότι οδήγησε την Παρυσάτιδα Α΄ να ενθαρρύνει τον Αρταξέρξη Β΄ να αποκτήσει παλλακίδες, με σκοπό να λυπήσει τη νόμιμη σύζυγό του. Η Στάτειρα μιλούσε δημόσια για τις κακουργίες της πεθεράς της στην Περσική Αυλή: για παράδειγμα, έψεξε τη βάναυση συμπεριφορά της βασιλομήτορος προς τον ευνούχο Μασαβάτη και έτσι οξύνθηκε η αντιπαράθεση με την Παρυσάτιδα Α΄.
Τελικά η Παρυσάτις Α΄ δολοφόνησε τη Στάτειρα. Οι πηγές δίνουν διαφορετικές αιτίες για την πράξη. Κατά μία άποψη η Παρυσάτιδα Α΄ ήθελε να σώσει τη ζωή τού Σπαρτιάτη Κλέαρχου στρατηγού των μισθοφόρων και των συναδέλφων του στρατηγών, που είχαν αιχμαλωτιστεί από τον Τισσαφέρνη. Όμως η Στάτειρα επέτυχε να πείσει τον άνδρα της να τους εκτελέσει. Έτσι η Παρυσάτιδα Α΄ υποτίθεται, ότι δηλητηρίασε τη Στάτειρα. Ο Πλούταρχος στη βιογραφία τού Αρταξέρξη Β΄ δεν πιστεύει την ιστορία. Σύμφωνα με άλλη εκδοχή η Παρυσάτις Α΄ σκότωσε τη νύφη της, διότι συνειδητοποίησε, ότι ο γιος της ένοιωθε αληθινή αγάπη μόνο για τη σύζυγό του. Ο Πλούταρχος αναφέρει, πως την Παρυσάτη Α΄ στην εκτέλεση τού φόνου τη βοήθησε ο πιστός της υπηρέτης Γίγις. Αυτός έκοψε ένα πτηνό, που θα έτρωγε η Στάτειρα με ένα μαχαίρι δηλητηριασμένο, έτσι ώστε μόνο το ήμισυ του ζώου δηλητηριάστηκε. Το κομμάτι αυτό προσφέρθηκε στη Στάτειρα, όταν οι δύο γυναίκες γευμάτιζαν, με αποτέλεσμα το επίπονο τέλος της Στάτειρας.
Πηγές
Κατηγορία:Βασίλισσες της Περσίας
Ναός του Αγίου Ιωάννη Βαπτιστή στο Κερτς
Ο Ναός του Αγίου Ιωάννη του Βαπτιστή  είναι χριστιανική εκκλησία που βρίσκεται στο κέντρο της πόλης Κερτς της Κριμαίας. Είναι βυζαντινού ρυθμού και χτισμένη το 717 μ.Χ.. Είναι μία από τις αρχαιότερες εκκλησίες της Ουκρανίας΄ και της Ανατολικής Ευρώπης. .
Παραπομπές
Αγιου Ιωαννη Κερτς Κατηγορία:Κριμαία
Χακίμ Σασί
Ο Χακίμ Σασί είναι πρώην Γαλλοαλγερινός ποδοσφαιριστής γεννημένος στις 3 Μαΐου 1977 στο Σαιν-Ντενί. Αγωνιζόταν στην θέση του επιθετικού.
Υπήρξε Αλγερινός διεθνής το διάστημα μεταξύ 2000 και 2002 (2 διεθνείς συμμετοχές).
Καριέρα
Προερχόμενος από τα τμήματα υποδομής της Ρεντ Σταρ, πέρασε στον σύλλογο συνολικά διάστημα έξι ετών εκ των οποίων τα δύο με την πρώτη ομάδα το διάστημα μεταξύ 1999 και 2001 - στην Ντιβιζιόν 2 και το Νασιονάλ. Παρακολουθούμενος από τον Γκι Λακόμπ, ο τελευταίος τον ακολούθησε στην Γκανγκάμπ τον Ιούνιο του 2001. Ο νεαρός δεξιός χαφ πραγματοποίησε το ντεμπούτο του στην Ντιβιζιόν 1 στις 18 Αυγούστου 2001 και κατάφερε σε σύντομο διάστημα να καθιερωθεί στο αρχικό σχήμα της ομάδας όπου και παρέμεινε για διάστημα δύο ετών, δίπλα στους Ντιντιέ Ντρογκμπά και Φλοράν Μαλουντά.
Έχοντας μείνει ελεύθερος την επόμενη σεζόν από τον Μπερτράν Μαρσάν, ο οποίος δεν τον υπολόγιζε πλέον, ο Χακίμ Σασί υπέγραψε συμβόλαιο μονοετούς διάρκειας με την ΦΚ Μετς του Ζαν Φερναντέζ τον Ιούνιο του 2003. Ωστόσο, έπειτα από μία καλή εκκίνηση στη σεζόν για τον ίδιο, υπέστη τραυματισμό που τον κράτησε εκτός αγωνιστικής δράσης για διάστημα αρκετών μηνών στην διάρκεια μιας προπόνησης και, χωρίς να καταφέρει πραγματικά ποτέ να βρει θέση βασικού στην ομάδα της Ανατολικής Γαλλίας, ο Χακίμ Σασί βρέθηκε χωρίς ομάδα τον Ιούνιο του 2004.
Έπειτα από σειρά δοκιμαστικών που δεν ευόδωσαν με την Ιστρ η οποία αγωνιζόταν στην Λιγκ 1, την Σεντάν και την Ρενς από την Λιγκ 2, τελικά υπέγραψε συμβόλαιο συνεργασίας με την Γκρενόμπλ Φουτ 38 η οποία αγωνιζόταν στην Λιγκ 2, τον Ιανουάριο του 2005, έχοντας ως ελπίδα να επανέλθει σε πλήρη αγωνιστικό ρυθμό, με ένα συμβόλαιο μονοετούς διάρκειας μαζί με οψιόν επέκτασής του για έναν ακόμη χρόνο, η οποία ωστόσο δεν ενεργοποιήθηκε.
Έπειτα από διάστημα έξι μηνών παραμονή στην Ιζέρ, υπέγραψε συμβόλαιο συνεργασίας με την ΑΣ Κάννες, όπου αγωνίστηκε σε περίπου τριάντα αναμετρήσεις στην διάρκεια της 1,5 χρόνου παρουσίας του με την ομάδα στο Νασιονάλ.
Στις αρχές του 2007, πήρε μεταγραφή για την ομάδα της Ουμ Σαλάλ Κλαμπ από το Κατάρ, όπου και παρέμεινε για διάστημα ενός έτους.
Στην διάρκεια της χειμερινής μεταγραφικής περιόδου του 2008, μετακόμισε στην ΟΣ Μπουλόν, η οποία αγωνιζόταν στην Λιγκ 2, όπου και έφερε τον αριθμό 9 στην φανέλα του. Δεν αγωνίστηκε παρά μόνο σε 4 αναμετρήσεις, τραυματιζόμενος σε σύντομο διάστημα (βουβωνική χώρα). Αποχώρησε, τότε, από τον σύλλογο τον Ιούνιο του 2008.
Τον Ιανουάριο του 2009, έφτασε σε συμφωνία με το ερασιτεχνικό σωματείο της ΟΖΑ Αλφορβίλ αφότου είχε σκεφτεί να εγκαταλείψει την ενεργό δράση, ενώ ήταν χάρη στον φίλο του, Μισέλ Μουλέν, αντιπρόεδρο της ΟΖΑ, που είχε την ευκαιρία να αναγεννήσει την καριέρα του μέσω του CFA. Στη διάρκεια της σεζόν 2009-2010, αγωνίστηκε σε συνολικά 16 αναμετρήσεις, σημειώνοντας 3 τέρματα και βοηθώντας τους νεαρούς συμπαίκτες του στα πρώτα τους ποδοσφαιρικά βήματα, κάτι που οδήγησε την ομάδα του να ολοκληρώσει την σεζόν στην δεύτερη θέση της τελικής κατάταξης του πρωταθλήματος του CFA.
Εξωτερικοί Σύνδεσμοι
Κατηγορία:Γάλλοι ποδοσφαιριστές Κατηγορία:Αλγερινοί ποδοσφαιριστές Κατηγορία:Ποδοσφαιριστές Εθνικής Αλγερίας Κατηγορία:Ποδοσφαιριστές Ρεντ Σταρ ΦΚ Κατηγορία:Ποδοσφαιριστές Αν Αβάν ντε Γκανγκάμπ Κατηγορία:Ποδοσφαιριστές ΦΚ Μετς Κατηγορία:Ποδοσφαιριστές Γκρενόμπλ Φουτ 38 Κατηγορία:Ποδοσφαιριστές ΑΣ Κάννες Κατηγορία:Ποδοσφαιριστές Ουμ Σαλάλ Σπορτ Κλαμπ Κατηγορία:Ποδοσφαιριστές ΟΣ Μπουλόν Κατηγορία:Ποδοσφαιριστές ΟΖΑ Αλφορβίλ Κατηγορία:Επιθετικοί ποδοσφαιριστές
Μάικ Ποντ
Ο Μάικιλ Ποντισάκος (Αγγλικά: Michael Pontisakos), γνωστός επαγγελματικά ως Mike Pont, είναι Αμερικάνος τραγουδιστής που έχει τραγουδήσει για πολλές μπάντες, συμπεριλαμβανομένων των Hotshot, Trouble, The Mike Pont Band, Danger Danger και των Gangsters Of Love.
Τραγουδούσε για την μπαντα Hotshot τόσο πριν όσο και μετά το τραγούδι για το Danger Danger. Η ενσάρκωση του pre-Danger Danger του 1983 της νέας μπάντας των καλυμμένων κυμάτων Hotshot παρουσίασε επίσης τα μελλοντικά μέλη του Danger Danger Bruno Ravel και Steve West. Η ενσάρκωση μετά το Danger Danger του Hotshot παρουσίασε επίσης τον πρώην κιθαρίστα Danger Danger Aλ Πιτρέλλι
Μετά την πρώτη ενσάρκωση του Hotshot, συνέχισε να σχηματίζει το βραχύβιο συγκρότημα Trouble, από το οποίο συνέχισε να σχηματίζει The Mike Pont Band ... με τον κιθαρίστα Tony "Bruno" Rey.
Έφυγε από τον Danger Danger και μετακόμισε στο Λος Άντζελες, σχηματίζοντας το Gangsters Of Love και έπαιξε ως εναρκτήρια πράξη σε μερικές παραστάσεις για το LA Guns στην πρώτη του περιοδεία το 1988.
Εξωτερικοί σύνδεσμοι
Κατηγορία:Αμερικανοί τραγουδιστές
Super Collider
Το Super Collider είναι το 14ο στούντιο άλμπουμ του αμερικάνικου thrash metal συγκροτήματος Megadeth, το οποίο κυκλοφόρησε το Ιούνιο του 2013 μέσω της "Tradecraft Records".
Ιστορία του δίσκου
Στις 14 Ιουνίου 2012, σε συνέντευξη του στο "ΝΜΕ", ο Ντέιβ Μαστέιν ανέφερε ότι ξεκίνησε τη συγγραφή νέων κομματιών, ενώ αργότερα έγινε γνωστό ότι το συγκρότημα ξεκίνησε τη σύνθεση των κομματιών του επόμενου τους δίσκου, μέσω μιας νέας εταιρείας αφού σταμάτησαν τη συνεργασία τους με τη "Roadrunner Records".
Στις 24 Δεκεμβρίου, ο Μαστέιν ανακοίνωσε ότι τρία κομμάτια ήταν σχεδόν έτοιμα με τις ηχογραφήσεις να λαμβάνουν χώρα στο στούντιο του συγκροτήματος με όνομα "Vic's Garage", στο Σαν Μάρκος της Καλιφόρνια. Στα τέλη Ιανουαρίου του 2013 γνωστοποιήθηκε ότι το συγκρότημα είχε ολοκληρώσει έντεκα κομμάτια και ότι ο Μαστέιν δημιούργησε την "Tradecraft Records" μέσω της "Universal". Η ηχογράφηση και μίξη του δίσκου ολοκληρώθηκε στα μέσα Μαρτίου και στις 10 Απριλίου δημοσιεύθηκε το εξώφυλλο του άλμπουμ μαζί με το τραγούδι "Don't Turn Your Back". Επίσης, ανακοινώθηκε ότι ο τραγουδιστής Ντέιβιντ Ντρέιμαν των Disturbed θα συμμετείχε ως γκεστ στο τραγούδι "Dance in the Rain".
Το εξώφυλλο του άλμπουμ προέρχεται από φωτογραφία του επιταχυντή αδρονίων του CERN. Ο δίσκος έλαβε αρνητικές, κατά κύριο λόγο, κριτικές, με το "Pop Matters" να του δίνει 2/10, το "Metal Storm" 5,5/10, το "Metal Archives" 48%, το "Allmusic" 2,5/5, αλλά και μερικές θετικές κριτικές όπως το 8/10 του "Classic Rock". Η χειρότερη αναφορά στο δίσκο έγινε από το "Ultimate Guitar", στου οποίου το δημοψήφισμα για τους δέκα χειρότερους δίσκους στην ιστορία του χέβι μέταλ κατατάχθηκε τέταρτο. Η αρνητική κριτική είχε να κάνει κυρίως με τους στίχους του Ντέιβ Μαστέιν και τον πιο εμπορικό ήχο τον οποίο ακολούθησαν οι Megadeth σε σύγκριση με τα προηγούμενα τους άλμπουμ. Το "Super Collider" ανέβηκε στο # 6 στις Ηνωμένες Πολιτείες, την υψηλότερη θέση στην οποία έφθασε δίσκος του συγκροτήματος από το "Youthanasia" του 1994, ενώ ανέβηκε στο # 4 στον Καναδά και το Top-20 στη Φινλανδία, τη Νορβηγία, τη Σουηδία και την Ιαπωνία.
Η περιοδεία για την προώθηση του άλμπουμ ξεκίνησε στις 22 Μαΐου 2013 από το Βουκουρέστι της Ρουμανίας, με το συγκρότημα να περιλαμβάνει από το νέο του δίσκο το "Super Collider", ενώ σε μετέπειτα εμφανίσεις τους έπαιξαν και το "Kingmaker". Οι εμφανίσεις των Megadeth συνεχίστηκαν στη Δανία, τη Νορβηγία, την Ολλανδία, το Βέλγιο, την Ελβετία και την Ισπανία, πριν δώσουν τέσσερις συναυλίες στη Μεγάλη Βρετανία, μεταξύ αυτών και στο "Sonisphere festival" μαζί με τους Iron Maiden, Slayer, Motörhead, Korn, κ.α.. Το αμερικάνικο κομμάτι της περιοδείας ξεκίνησε στις 3 Ιουλίου 2013 με το συγκρότημα να δίνει 35 συναυλίες μέχρι τις 15 Σεπτεμβρίου, οι περισσότερες εκ των οποίων ως μέρος της "Gigantour" με τους Black Label Society, Device, Hellyeah, Newsted και Death Division να ανοίγουν τις εμφανίσεις τους.
Τραγούδια
1. Kingmaker (Mustaine, Ellefson) - 4:16
2. Super Collider (Mustaine) - 4:11
Ραββίνος
Ο όρος ραββίνος ή ραβίνος προέρχεται από την εβραϊκή λέξη ραβί που σημαίνει «μεγάλος, έξοχος». Τον πρώτο αιώνα μ.Χ. αποτελούσε τίτλο τιμής αλλά και μορφή προσφώνησης (αντίστοιχος του "Κύριέ μου"), αλλά και από τότε χρονολογείται η χρήση του ως τίτλου αξιώματος (του ατόμου που αποτελεί κρίκο μιας εξουσιοδοτημένης αλυσίδας δασκάλων του Ιουδαϊσμού).
Super Collider
Τραγούδια
4. Built for War (Mustaine, Broderick, Drover) - 3:57
Ραββίνος
Στην Καινή Διαθήκη ο Ιησούς Χριστός αποκαλείται δώδεκα φορές «Ραββί» με την έννοια του "Δασκάλου" και, παρόμοια, δύο φορές «Ραββουνί» (που σημαίνει κατά γράμμα, "Δάσκαλέ μου"). Μία φορά γίνεται η χρήση αυτού του όρου για τον Ιωάννη τον Βαπτιστή. (Ιωάννης 3:26)
Super Collider
Τραγούδια
5. Off the Edge (Mustaine) - 4:11
Ραββίνος
Σήμερα έτσι καλείται ο εβραίος διδάσκαλος που προΐσταται της ισραηλιτικής κοινότητας. Ο Ραβίνος τελεί τις θρησκευτικές τελετές των Εβραίων παρ΄ ότι είναι λαϊκός χωρίς ιερατικό αξίωμα, κηρύττει, διδάσκει τα θρησκευτικά στις σχολές και προΐσταται των ιουδαϊκών κοινοτήτων, ερχόμενος σε επαφή με τις πολιτικές Αρχές της χώρας, όπου είναι εγκατεστημένη η κοινότητα. Διορίζεται κατόπιν δοκιμασίας και χειροτονείται.
Super Collider
Τραγούδια
6. Dance in the Rain (Mustaine) - 4:45
Ραββίνος
Ραββινία ή Ραβινία καλείται το αξίωμα του Ραβίνου, η έδρα ή η κατοικία του Ραβίνου.
Βιβλιογραφία
Κατηγορία:Θρησκευτικοί τίτλοι και βαθμοί Κατηγορία:Εξελληνισμένες αποδόσεις εβραϊκών λέξεων Κατηγορία:Ιουδαϊσμός
Super Collider
Τραγούδια
7. Beginning of Sorrow (Mustaine, Ellefson, Broderick) - 3:51
8. The Blackest Crow (Mustaine) - 4:27
9. Forget to Remember (Mustaine) - 4:28
10. Don't Turn Your Back... (Mustaine) - 3:47
11. Cold Sweat (Lynott, Sykes) - 3:10
Θέσεις τσαρτ
Super Collider (άλμπουμ)
Τα μέλη του συγκροτήματος
Το "Super Collider" ηχογραφήθηκε από τους εξής μουσικούς:
Πηγές
Κατηγορία:Δισκογραφία των Megadeth Κατηγορία:Άλμπουμ του 2013
Συμφωνία Κεττίγνης
Η λεγόμενη Συμφωνία Κεττίγνης είναι διμερής συμφωνία που συνάφθηκε στην Κεττίγνη μεταξύ Σερβίας και Μαυροβουνίου τον Μάρτιο του 1904.
Στις συζητήσεις της συμφωνίας αυτής εξετάσθηκαν εκ μέρους των δύο χωρών θέματα της μέχρι τότε πολιτικής εξέλιξης γενικά στα Βαλκάνια όπου και προσδιορίστηκε η ανάγκη της υπεράσπισης των σερβικών συμφερόντων στη Μακεδονία.
Κύριο σημείο αυτής της συμφωνίας ήταν η εφαρμογή της αρχής «Τα Βαλκάνια στους Βαλκανικούς λαούς» με προσδιορισμό κοινής πλέον άμυνας εναντίον οποιασδήποτε εξωτερικής επίθεσης.
Τελικά η Συμφωνία αυτή δεν ολοκληρώθηκε εκ του γεγονότος ότι οι διμερείς συνομιλίες δεν διατύπωσαν επίσημα αμοιβαίες υποχρεώσεις  που όμως παρέμειναν ως συνέχεια της συμφωνίας συμμαχίας μεταξύ των δύο Χωρών, γνωστής ως Συνθήκη της Κεττίγνης που είχε συνομολογηθεί στην ίδια πόλη το 1866.
Πηγές
Κατηγορία:Α΄ Βαλκανικός Πόλεμος Κεττιγνης Κεττιγνης Κατηγορία:Ιστορία της Βόρειας Μακεδονίας
Τζακ Μπρίσκο
Ο Φρέντι Τζο "Τζακ" Μπρίσκο (Γέννηση: 21 Σεπτεμβρίου, 1941 – Θάνατος: 1 Φεβρουαρίου, 2010) ήταν ένας Αμερικανός επαγγελματίας παλαιστής.
Εταιρείες και Καταξίωση
Αγωνίστηκε για δύο δεκαετίες ακριβώς, από το 1965 που έκανε ντεμπούτο στον χώρο, ως το 1985. Δούλεψε για αρκετές εταιρείες, όπως το National Wrestling Alliance (NWA). Ο Μπρίσκο θεωρείται ένας από τους καλύτερους παλαιστές της εποχής του. Το 2005, ο Ντον Λέο Τζόναθαν, ένας ειδικός του σπορ, τον αποκάλεσε ως "ίσως τον καλύτερο πρωταθλητή του 20ου αιώνα".
Διακρίσεις
Στα τέλη της δεκαετίας του 1970, τα αδέρφια Μπρίσκο ανακάλυψαν τον Χαλκ Χόγκαν, που μετέπειτα έγινε ένας θρύλος της πάλης. Στο NWA, έγινε δύο φορές Παγκόσμιος Πρωταθλητής Βαρέων Βαρών και πολλές φορές Πρωταθλητής Ομάδων μαζί με τον αδερφό του Τζέραλντ Μπρίσκο. Το 2008, μαζί με τον αδερφό του, εισήχθησαν στο WWE Hall of Fame.
Πηγές
Κατηγορία:Επαγγελματίες Παλαιστές
Πίτερ Κάλεν
Ο Πίτερ Κλείβερ Κάλεν, ευρύτερα γνωστός ως Πίτερ Κάλεν (γεννημένος στις 28 Ιουλίου 1941) είναι ένας Καναδός ηθοποιός. Είναι ο πιό γνωστός ως η φωνή του Optimus Prime στην τηλεοπτική σειρά κινουμένων σχεδίων Transformers του 1980, καθώς και στις περισσότερες άλλες ενσαρκώσεις του συγκεκριμένου χαρακτήρα. Επίσης, έχει δανείσει την φωνή του και σε πολλούς άλλους χαρακτήρες σε δημοφιλή μέσα, όπως ο Eeyore στο franchise Γουίνι το Αρκουδάκι, ο Monterey Jack στο Chip 'n Dale Rescue Rangers, η πρώτη φωνή του KARR στο Knight Rider και οι φωνητικές ερμηνείες του τίτλου στο Predator. Το 2007, ο Κάλεν επέστρεψε στον ρόλο του Optimus Prime στην σειρά Transformers, ξεκινώντας από την πρώτη ταινία ζωντανής δράσης.
Εξωτερικοί Σύνδεσμοι
Κατηγορία:Καναδοί άνδρες ηθοποιοί κινηματογράφου Κατηγορία:Καναδοί ηθοποιοί Κατηγορία:Καναδοί άνδρες ηθοποιοί φωνής
Ουσέρντνογιε
Το Ουσέρντνογιε είναι ένα χωριό στην επαρχία Ζαμπίλ στην περιφέρεια Βόρειου Καζακστάν.
Γεωγραφία
Η λίμνη Κουργκάνσκογιε είναι δίπλα στον οικισμό, και σχεδόν κάθε οικισμός έχει μια λίμνη σε πολύ μικρή απόσταση.
Ο τοπικός πληθυσμός
Το 1999 ο πληθυσμός ήταν 223 κάτοικοι, 113 άνδρες και 110 γυναίκες .Το 2009 καταγράφηκε μεγάλη μείωση, και είχε 52 κατοίκους, 29 άνδρες και 23 γυναίκες.
Παραπομπές
Κατηγορία:Πόλεις του Καζακστάν
Απόστολος Καλδάρας
Ο Απόστολος Καλδάρας (7 Απριλίου 1922 – 8 Απριλίου 1990) ήταν Έλληνας συνθέτης.
Βιογραφία
Γεννήθηκε στα Τρίκαλα της Θεσσαλίας στις 7 Απριλίου 1922. Τέλειωσε το Γυμνάσιο και ασχολήθηκε στην αρχή ερασιτεχνικά με το μπουζούκι. Στη διάρκεια όμως της Κατοχής ασχολήθηκε επαγγελματικά με αυτό το μουσικό όργανο και βεβαίως με τη μουσική που αυτό εκπροσωπούσε. Αμέσως μετά την κατοχή ξεκίνησε τις ηχογραφήσεις, το 1946. Το τραγούδι το οποίο και τον ανέδειξε και τον κατέταξε στους μεγαλύτερους μουσικοσυνθέτες και στιχουργούς του είδους αυτού ήταν το "Νύχτωσε χωρίς φεγγάρι". Συνεργάστηκε με πολλά σπουδαία ονόματα της εποχής όπως το Βαγγέλη Περπινιάδη, το Στράτο Διονυσίου, το Μιχάλη Μενιδιάτη κ.ά. Στιχουργικά συνεργάστηκε με τους στιχουργούς Κώστα Βίρβο, Ευτυχία Παπαγιαννοπούλου, Λευτέρη Παπαδόπουλο, Πυθαγόρα, Σώτια Τσώτου και με πολλούς άλλους.
Ο Απόστολος Καλδάρας πέθανε στις 8 Απριλίου 1990 και κηδεύτηκε στο κοιμητήριο του Κόκκινου Μύλου με παρουσία πολύ κόσμου και καλλιτεχνών.
Χαρί Νοβιλό
Αγωνίζεται στην θέση του επιθετικού, ενώ μπορεί να αγωνιστεί τόσο στο κέντρο όσο και στα άκρα του γηπέδου.
Καριέρα
Προερχόμενος από τα τμήματα υποδομής της Σαιν-Φον και στην συνέχεια της Ολιμπίκ Λυών, ο Χαρί Νοβιλό κλήθηκε στην Εθνική Γαλλίας U19. Πραγματοποίησε το επαγγελματικό του ντεμπούτο στις 7 Αυγούστου 2010 στην διάρκεια μιας αναμέτρησης πρωταθλήματος απέναντι στην ΑΣ Μονακό. Την σεζόν 2011-2012, παραχωρήθηκε με την μορφή δανεικού στην Χάβρη ΑΚ, και στην συνέχεια στην Γκαζελέκ Αζαξιό το 2013. Την σεζόν 2013-2014, αποχώρησε από την Λυών με προορισμό την ΡΑΕΚ Μονς του Βελγίου, όπου, ωστόσο, δεν είχε ιδιαίτερο χρόνο συμμετοχής.
Στατιστικά
Έως το καλοκαίρι του 2014, μετρούσε συνολικά 32 επαγγελματικές συμμετοχές σε συλλογικό επίπεδο, στην διάρκεια των οποίων έχει πετύχει συνολικά τρία τέρματα.
Παραπομπές
Κατηγορία:Γάλλοι ποδοσφαιριστές Κατηγορία:Μαρτινικανοί ποδοσφαιριστές Κατηγορία:Ποδοσφαιριστές Ολιμπίκ Λιονναί Κατηγορία:Ποδοσφαιριστές Λε Αβρ ΑΚ Κατηγορία:Ποδοσφαιριστές Γκαζελέκ Αζαξιό Κατηγορία:Ποδοσφαιριστές ΡΑΕΚ Μονς Κατηγορία:Ποδοσφαιριστές Κλερμόν Φουτ Ωβέρνη Κατηγορία:Ποδοσφαιριστές Εθνικής Μαρτινίκας Κατηγορία:Επιθετικοί ποδοσφαιριστές
Master Class
Το Master Class είναι θεατρικό έργο του αμερικανού θεατρικού συγγραφέα Τέρενς ΜακΝάλι με θέμα ένα σεμινάριο οπερατικής τέχνης από την επιφανή υψίφωνο Μαρία Κάλλας· η πλοκή του έργου εκτυλίσσεται περί το τέλος της ζωής της μονωδού, κατά τη δεκαετία του 1970. Το έργο ανέβηκε στο Μπρόντγουεϊ για πρώτη φορά από το 1995 ως το 1997, σημειώνοντας 598 παραστάσεις· οι πρωταγωνίστριες της πρώτης διανομής, Ζόι Κάλντγουελ και Όντρα ΜακΝτόναλντ, κέρδισαν δύο βραβεία Τόνυ.
Πλοκή
Η ντίβα της όπερας Μαρία Κάλλας, μια λαμπερή, επιβλητική, έμπειρη, καυστική μα κι ευχάριστη παιδαγωγός, διοργανώνει ένα σεμινάριο οπερατικής τέχνης. Η απογοήτευση και ο ενθουσιασμός της για τους μαθητές που παρουσιάζονται στο μάθημά της εναλλάσσονται· η Κάλλας ανακαλεί τις αναμνήσεις της ένδοξης ζωής και καριέρας της. Στη σκέψη της εμφανίζονται τα νεανικά χρόνια που πέρασε ως «ασχημόπαπο», οι επαγγελματικές αντιζηλίες της, ο δυσμενής τρόπος αντιμετώπισής της από τον τύπο, οι θρίαμβοι της καριέρας της και η σχέση της με τον Αριστοτέλη Ωνάση. Το έργο κορυφώνεται με έναν μονόλογο για τη θυσία που κάνει ο καλλιτέχνης στο όνομα της τέχνης.
Σημαντικές παραγωγές
Το έργο ανέβηκε αρχικά από την Εταιρεία Θεάτρου Φιλαδέλφειας τον Μάρτιο του 1995. Ακολούθησε η πρεμιέρα στο Μπρόντγουεϊ στις 15 Νοεμβρίου 1995· δόθηκαν 598 παραστάσεις αυτής της παραγωγής, εκ των οποίων η τελευταία παρουσιάστηκε στις 29 Ιουνίου 1997.
Το Master Class ανέβηκε στο Κέντρο Κέννεντυ (Kennedy Center) από τις 25 Μαρτίου 2010 έως τις 18 Απριλίου 2010, με πρωταγωνίστρια την Τάιν Ντέιλι στον ρόλο της Κάλλας. Με την ίδια ηθοποιό στον πρωταγωνιστικό ρόλο, το έργο αναβίωσε στο Μπρόντγουεϊ σε μια παραγωγή που διήρκεσε από τις 14 Ιουνίου 2011 έως τις 4 Σεπτεμβρίου 2011 σημειώνοντας 70 κανονικές παραστάσεις και 26 προεπισκοπήσεις (previews). Η παραγωγή μεταφέρθηκε στο Θέατρο Βοντβίλ στο Ουέστ Εντ από τον Ιανουάριο έως τον Απρίλιο του 2012, με την Ντέιλι ως Κάλλας και τη Ναόμι Ο'Κόνελ στον συμπρωταγωνιστικό ρόλο.
Το έργο παρουσιάστηκε σε διάφορες πόλεις του Ηνωμένου Βασιλείου κατά τη διετία 2010 – 2011, με πρωταγωνίστρια τη Στέφανι Μπίτσαμ ως Κάλλας. Ακόμα, το θεατρικό ανέβηκε στο Παρίσι το 1996, με πρωταγωνίστρια τη Φανί Αρντάν και σκηνοθέτη τον Ρόμαν Πολάνσκι· η παραγωγή αυτή παρουσιάστηκε υπό τον τίτλο Master Class – La leçon de chant («Master Class, το μάθημα ωδικής). Ένα έτος αργότερα, το 1997, η ηθοποιός Νόρμα Αλεάντρο ενσάρκωσε τον πρωταγωνιστικό ρόλο του έργου σε μία παραγωγή που ανέβηκε στο Μπουένος Άιρες και αναβίωσε το 2012 στην ίδια πόλη. Το 1997 το Master Class παρουσιάστηκε στη Σερβία.
Στην Αυστραλία το έργο παρουσιάστηκε το 1997 με πρωταγωνίστρια την Ρόμπιν Νέβιν ως Κάλλας. Το θεατρικό συνέχισε να παίζεται τακτικά ως το 2002, με αλλεπάλληλες αλλαγές πρωταγωνιστριών. Τη διετία 2014 – 2015, μια νέα παραγωγή του έργου πραγματοποιήθηκε στην Αυστραλία σημειώνοντας σημαντική επιτυχία.
Το 2018 και το 2019 πραγματοποιήθηκε μια παραγωγή του Master Class στην Αθήνα, στο Θέατρο Δημήτρης Χορν, με την ηθοποιό Μαρία Ναυπλιώτου στον πρωταγωνιστικό ρόλο. Η παραγωγή έτυχε θερμής υποδοχής, σημειώνοντας 125 παραστάσεις με πλήρες θέατρο ως τον Φεβρουάριο του 2019.
Πηγές
Κατηγορία:Θεατρικά έργα Κατηγορία:Μαρία Κάλλας
Έντι Γκράχαμ
Ο Έντουαρντ Γκόσετ (15 Ιανουαρίου, 1930 – 21 Ιανουαρίου, 1985), ήταν ένας Αμερικανός επαγγελματίας παλαιστής, περισσότερο γνωστός ως Έντι Γκράχαμ.
Εταιρείες
Ξεκίνησε να παλεύει το 1947, σε μικρές εταιρείες στο Τέξας σε ηλικία 17 ετών. Αρχικά παρουσιάστηκε ως αδερφός του Μπάντι Ρότζερς, με το όνομα Έντι Ρότζερς. Μετέπειτα το άλλαξε σε Εντι Γκράχαμ. Αγωνίστηκε στις αρχές της καριέρας του, για το WWE, με άλλο όνομα τότε και αργότερα μεταγράφηκε στο National Wrestling Alliance.
Διακρίσεις
Ο Γκράχαμ κατέκτησε 34 Πρωταθλήματα, ατομικά ή ομαδικά. Το 2008 εισήχθη στο τιμητικό WWE Hall of Fame. Ο Γκόσετ, ήταν επίσης και παραγωγός και δημιουργός αγώνων στην εταιρεία Championship Wrestling της Φλόριντα και Πρόεδρος στο NWA την δεκαετία του 1970.
Πηγές
Κατηγορία:Επαγγελματίες Παλαιστές
Νικολάς Φρέιρε
Ο Νικολάς Ομάρ Φρέιρε (ισπανικά: Nicolás Omar Freire) (γενν. 18 Φεβρουαρίου 1994) είναι Αργεντινός επαγγελματίας ποδοσφαιριστής, ο οποίος αγωνίζεται ως κεντρικός αμυντικός για τον Ολυμπιακό, με δανεισμό από την Κλουμπ Ουνιβερσιδάδ Νασιονάλ.
Σταδιοδρομία σε συλλόγους
Ο Φρέιρε ξεκίνησε τη σταδιοδρομία στις ακαδημίες νέων της Κομισιόν ντε Ακτιβιδάδες Ινφαντίλες και αργότερα της Αρχεντίνος Τζούνιορς. Εντάχθηκε στην πρώτη ομάδα της Αρχεντίνος τον Ιούλιο του 2012, κάνοντας το ντεμπούτο του τη σεζόν 2012-2013.
Το 2017, ο Φρέιρε άφησε την Αργεντινή για να ενταχθεί στην Μοντεβιδέο Σίτι Τόρκε της Ουρουγουάης. Δόθηκε αμέσως δανεικός στην ΠΕΚ Ζβόλε της Έρεντιβιζι.
Στις 26 Ιουνίου 2018, ο Φρέιρε δόθηκε με μονοετή δανεισμό στην Παλμέιρας.
Το καλοκαίρι του 2019, υπέγραψε συμβόλαιο με την Κλουμπ Ουνιβερσιδάδ Νασιονάλ.
Στις 25 Ιουλίου 2023, εντάχθηκε με μονοετή δανεισμό στον Ολυμπιακό, με επιλογή μόνιμης μετακίνησης στο τέλος της σεζόν.
Παραπομπές
Κατηγορία:Αργεντινοί ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Αρχεντίνος Τζούνιορς Κατηγορία:Ποδοσφαιριστές Πριμέρα Ντιβιζιόν Αργεντινής Κατηγορία:Ποδοσφαιριστές Πριμέρα Β Νασιονάλ Κατηγορία:Ποδοσφαιριστές Μοντεβιδέο Σίτι Τόρκε Κατηγορία:Ξένοι ποδοσφαιριστές στην Ουρουγουάη Κατηγορία:Αργεντινοί ποδοσφαιριστές στο εξωτερικό Κατηγορία:Ποδοσφαιριστές ΠΕΚ Ζβόλε Κατηγορία:Ποδοσφαιριστές Έρεντιβιζι Κατηγορία:Ξένοι ποδοσφαιριστές στην Ολλανδία Κατηγορία:Ποδοσφαιριστές Σοσιεντάντε Εσπορτίβα Παλμέιρας Κατηγορία:Ποδοσφαιριστές Λίγκα Ντεπορτίβα Ουνιβερσιτάρια ντε Κίτο Κατηγορία:Ποδοσφαιριστές Κλουμπ Ουνιβερσιδάδ Νασιονάλ Κατηγορία:Ξένοι ποδοσφαιριστές στον Ισημερινό Κατηγορία:Ποδοσφαιριστές Πριμέρα Ντιβισιόν Μεξικού Κατηγορία:Ξένοι ποδοσφαιριστές στο Μεξικό Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα
Ιρκ Μπιτίγκ
Το Ιρκ Μπιτίγκ - Irk Bitig ή Irq Bitig (παλαιά τουρκικά: 𐰃𐰺𐰴 𐰋𐰃𐱅𐰃𐰏), γνωστό ως το «Βιβλίο των Οιωνών» (ή Book of Divination στα αγγλικά), είναι χειρόγραφο βιβλίο μαντείας του 9ου αιώνα που ανακαλύφθηκε στο Σπήλαιο της Βιβλιοθήκης των σπηλαίων Μόγκαο στο Ντουνχουάνγκ της Κίνας από τον Όρελ Στάιν το 1907 και σήμερα βρίσκεται στη συλλογή της «Βρετανικής Βιβλιοθήκης» στο Λονδίνο της Αγγλίας.
Το βιβλίο είναι γραμμένο στα παλαιά τουρκικά με την παλαιά τουρκική γραφή (επίσης γνωστή ως "Orkhon" ή "τουρκικοί ρούνες"- είναι το μόνο γνωστό πλήρες χειρόγραφο κείμενο γραμμένο στην παλαιά τουρκική γραφή[1].
Επισημάνσεις
Πρώτο: το κινέζικο TΕN SÍ «ουράνιος άνθρωπος» αντικατέστησε το παλαιότερο ΧΑγΑΝ =αυτοκράτορας.
Δεύτερο (και σε αρκετά ακόμη κεφάλαια): η λέξη TΕŊRÍ επι το πλείστον σημαίνει θεϊκός άνθρωπος (εκπρόσωπος του Θεού), και σε λίγες περιπτώσεις μόνο «Θεός», δεδομένου ότι στο πρωτότυπο κείμενο υπήρχε διάκριση μεταξύ TΕŊERÍ (θεϊκός) και TΕŊER (Θεός), που καί τα δύο έχουν γίνει TΕŊ(E)RÍ στην εποχή του σωζόμενου χειρόγραφου.
Τρίτο: η λ. TALOJ είναι φανερό ότι είχε παλιά την σημασία «όχθη» και όχι «θάλασσα» όπως είναι γνωστό μεταγενέστερα.
Τέταρτο: το XIINTAN = σάνδαλο (δέντρο), είναι ένα εξωτικό στοιχείο που παρεισέφρησε από τη βουδιστική λογοτεχνία αντικαθιστώντας το XAAM (έλατο) του αυθεντικού κειμένου.
Πέμπτο: η λ. YXYNX (τρίτο) εδώ εννοεί «τρίτο συμβάν», και δεν αναφέρεται στο KUNXUJI = «η σύζυγός του» με την έννοια «η τρίτη σύζυγος», όπως λαμβάνεται στις μέχρι τώρα αποδόσεις. Το δέ ρήμα JARAAgAJ εδώ εννοεί «θα χρησιμεύσει ως», «θα χρησιμεύσει για να γίνει», π.χ. BΕCLÍK JARAAgAJ «θα χρησιμεύσει για να γίνει άρχοντας», και όχι όπως μέχρι τώρα αποδίδεται «ο άρχοντας θα είναι χρήσιμος». Αυτά είναι σαφή από τα συμφραζόμενα.
Όγδοο: εδώ το ρήμα KΕSÍPΕN (κόβοντας) ήταν παλαιότερα πιθανώς KESKΕSÍPΕN (με αναδιπλασιασμό του θέματος) καθώς δείχνει η μετρική δομή του κειμένου.
Δέκατο τρίτο: η λ. ŒLYM στην πανάρχαια τουρκική γλώσσα που διασώζεται στο ΙΡΚ ΒίΤίΓ σήμαινε «χαμός», «απώλεια» και όχι ακριβώς «θάνατος» όπως στις μεταγενέστερες τουρκικές γλώσσες.
Δέκατο έκτο: σωστά έχει το χειρόγραφο γραμμένο SΕMRÍTÍ JEERÍN «της πάχυνσης τον τόπο», και δεν μπορεί να διορθωθεί ώστε να διαβάσουμε «(το άλογο) πάχυνε» (καθώς προτείνει ο Talat Tekin). Το QUdURšUgIIŊNIIŊA, φανερό λάθος του γραφέα, διορθώνεται σε [QUdURXOgNIŊA] = στον κόκκυγγατου.
Δέκατο ένατο: QARšISIIN = «το απέναντί του» κατα τα συμφραζόμενα = «το ταίρι του». Το BOLUg (απο το ρήμα BOL= «υπάρχει», δευτερευόντως «γίνεται») είναι προφανές οτι εννοεί «πράγματα που υπάρχουν» ή «που μπορεί να γίνουν», δηλαδή περιπτώσεις (εκδοχές) και όχι μεταφυσικές καταστάσεις της ύπαρξης όπως έχει προταθεί! Επίσης το IdMEEš (βασικά = «έστειλε») απο τα συμφραζόμενα είναι φανερό οτι εδώ είχε ιδιωματική σημασία (όπως το νεοελληνικό «το έρριξε»), «το έρριξε στην αυτοταπείνωση και την προσευχή».
Εικοστό: TEETÍR είναι γνωστό οτι σημαίνει θηλυκή καμήλα, ειδικότερα όμως νεαρή (ακόμη αζευγάρωτη) καμήλα. YRYŊ KŒPYKYMÍN «τον λευκό αφρό μου» φαίνεται πως εννοεί έκκριση οσμηρή απο το σώμα αρσενικών ζώων (όπως απο το ελάφι του μόσχου), και όχι σπέρμα.
Εικοστό τρίτο: KΕKYK είναι ιερό είδος κιρκινεζιού. Το ανύπαρκτο και γλωσσικώς αδύνατο XUK, ένα από τα μεγαλύτερα φιλολογικά προβλήματα του ΙΡΚ ΒίΤίΓ, οπωσδήποτε πρέπει να διορθωθεί σε [XÍK] = ωμό (καλώς γνωστή η φράση XÍK ΕT =ωμό κρέας, μεταφορικώς «άνθρωπος χωρίς πείρα»).
Εικοστό πέμπτο: η παραβολή αυτή που μιλά για ένα BUQORSII (άροτρο στο οποίο μπορεί να ζευθεί μόνο ένα ζώο) δεν υπήρχε στο πιο αρχέγονο κείμενο του ΙΡΚ ΒίΤίΓ, σε εποχή που και το μονό εκείνο άροτρο δεν είχε εφευρεθεί. Όταν το BUQORSII εφευρέθηκε, προστέθηκε και αυτός ο χρησμός ως δεύτερη εκδοχή του συνδυασμού μαντικών αριθμών 313. Είναι μία ισχυρότατη ένδειξη οτι το αρχικό κείμενο του ΙΡΚ ΒίΤίΓ δημιουργήθηκε σε παμπάλαια εποχή και καταγράφηκε πιθανώς τον 6ο π.Χ. αιώνα.
Εικοστό έβδομο: Η λ. ΕMSÍMEEš έχει πολύ προβληματίσει τους φιλολόγους, βεβαίως σημαίνει «(το στόμα του λύκου) προσπάθησε να ρουφήξει», άν και επίσης είναι δυνατόν να διορθωθεί σε [ΕŊSÍMEEš] = επιθύμησε θήραμα. Αυτό που παρακάτω διαβάζεται εσφαλμένα [BOLMEEš] = «έγινε (σώο και ασφαλές το πρόβατο)», πρέπει να διαβαστεί BULMEEš = «το βρήκε (σώο και ασφαλές το πρόβατο ο ιδιοκτήτης του)».
Τριακοστό έκτο: εδώ είναι σαφές οτι ATLIg	= «με όνομα», «ονομαζόμενο» και όχι «με άλογο». UXRUgLUg σημαίνει χωρίς UXRUg (πέταγμα, πτήση, δυνατότητα πτήσης) και όχι «χωρίς μπαϊράκια» που πρότεινε ο Talat Tekin.
Τριακοστό όγδοο: qATUN (= "βασίλισσα", δάνειο απο την σογδιανή γλώσσα κατα G. Clauson) αντικατέστησε το παλαιότερο qΑNIM (=βασίλισσα, γνήσια τουρκική λέξη από το qΑN ("βασιλεύς", ηγεμόνας)).
Τεσσαρακοστό πρώτο: Δεν υπάρχει λόγος να διορθωθεί το YLYCDΕ του χειρογράφου που δίνει πολύ καλό νόημα: «από τη μοίρα (=από τον κίνδυνο της περίστασης)». Το δέ JARAAgAJ όπως στον χρησμό 5.
Τεσσαρακοστό πέμπτο: το ρήμα U- («μπορώ») στο ΙΡΚ ΒίΤίΓ χρησιμοποιείται και σε αυτόν τον χρησμό και αλλού αμετάβατο, όπως στα νέα Ελληνικά «μπορείς;» = «νιώθεις αρκετά υγιής ή δυνατός;» και «δέν μπορεί» = «είναι άρρωστος / σε απελπιστική θέση».
Τεσσαρακοστό όγδοο: η χρήση της λ. JOL (οδός) σε αυτόν τον χρησμό είναι η προέλευση του κινέζικου «dao», 道.
Πεντηκοστό πέμπτο: Προβληματική και ως τώρα άγνωστη ήταν η έννοια του TŒRYTMEEš που κανονικά σημαίνει «(τον) δημιούργησε». Εδώ εννοεί: τον ανέδειξε (=τον ανεκήρυξε δίνονταςτου κάποιον υψηλό τίτλο και το αντίστοιχο σύμβολο, επικυρώνοντας έτσι την πολεμική του αρετή την οποία απέδειξε στη μάχη. Δεδομένου ότι το ρήμα TŒRYT- ήταν ετυμολογικά συγγενές του TŒRT = «τέσσερα», το τιμητικό σύμβολο πρέπει να είχε κάποια τετραπλή μορφή, όπως σταυρός με 4 βραχίονες). Επίσης προβληματικό και άγνωστο ως τώρα ήταν το JEETÍCLÍC = φτασμένο, επιτυχημένο (=έχοντας αποδειχθεί άξιο, ικανό), από τη γνωστή ρίζα JEET= «επιτυγχάνω, κατορθώνω, επαρκώ».
Πεντηκοστό έβδομο: καθώς έχει σημειωθεί, το ρήμα ŒL- παλιά σήμαινε «χάνεται» και όχι πεθαίνει. Σε αυτόν τον χρησμό είναι σαφές ότι δεν σημαίνει «πέθανε», αλλά κυριολεκτικά «χάθηκε» (προσωρινά).
Εξηκοστό: η λέξη που γράφεται με τα γράμματα «αρ-αλ-ι» είναι το μεγαλύτερο φιλολογικό μυστήριο του ΙΡΚ ΒίΤίΓ. Κατα την ελληνική έρευνα, διαβάζεται ARILI (μετοχή του ARIL-, παθητική φωνή του ARI-, άρα ARILI = καθαριζόμενο), και TOOQUZ ARILI = εννεαπλῶς καθαριζόμενο (σε 9 επίπεδα, στον ανώτατο βαθμό εξαγνιζόμενο, «εννιακάθαρο» θα λέγαμε κατα το νεοελληνικό πεντακάθαρο.
Εξηκοστό δεύτερο: το JARgUN είναι ένα απο τα μεγαλύτερα μυστήρια του ΙΡΚ ΒίΤίΓ. Σήμαινε το ζώο που σήμερα γνωρίζουμε με τη διεθνή ονομασία tahr, σύμβολο της ομορφιάς για την αρχαία τουρκική φυλή.
Εξηκοστό τέταρτο: Ένα ακόμη μεγάλο φιλολογικό και πραγματολογικό πρόβλημα του ΙΡΚ ΒίΤΊΓ, το JAgAQLIg TOgRAQ «με κάρυα ευθυτενές μεγαλοπρεπές δέντρο», σήμαινε το δέντρο που σήμερα ονομάζουμε Ginkgo Biloba.
Εξηκοστό πέμπτο: και εδώ όπως και αλλού στο ΙΡΚ ΒίΤίΓ, το ρήμα U- (=μπορεί) χρησιμοποιείται αμετάβατο όπως ενίοτε και στα νέα Ελληνικά. [Κολοφών] MANIISTAN είναι προφανώς από το σανσκριτικό ma,ni-sthaana मणि-स्थन = βουδδιστικό μοναστήρι – καμία σχέση με το ελληνικό «μοναστήρι»! BURUA είναι τουρκική απόδοση του σανσκριτικού purwa पूर्व «αρχαία, παραδοσιακή» (διδασκαλία, σοφία), οπότε BURUA GURU είναι από το σανσκριτικό purwa-guru पूर्व-गुरु (διδάσκαλος της αρχαίας σοφίας, δηλαδή της αρχέγονης σοφίας των Τούρκων της άπω Ανατολής, μιας σοφίας πολύ αρχαιότερης από τον Βουδισμό, που ωστόσο βρήκε μιά θέση σε βουδιστικό μοναστήρι). Δεν έχει καμία σχέση με το περσικό «m-r-w» (προφητεία, μαντική). Το όνομα του στρατηγού EETÆXOQ επίσης ήταν ώς τώρα ένα μεγάλο μυστήριο. Ετυμολογείται EETÆX-OQ = «του στόχου το βέλος», δηλαδή «εύστοχο βέλος». Ανάλογη είναι η δομή του περίφημου παλαιοτουρκικού ονόματος ΤΟÑUQ-OQ.
Εξωτερικοί σύνδεσμοι
Κατηγορία:Γριμόρια ιρκ μπιτιγκ
Κύπελλο Ελλάδος ποδοσφαίρου ανδρών 1985-86
Η διοργάνωση
Στην 44η διοργάνωση του κυπέλλου Ελλάδας 1985-86 μετείχαν συνολικά 76 ομάδες (16 Α' εθνικής, 20 Β' εθνικής και 40 Γ' εθνικής κατηγορίας) και διεξήχθη σε 6 γύρους, συμπεριλαμβανομένου του τελικού. Επίσης υπήρξε κι ένας συμπληρωματικός γύρος ανάμεσα στον πρώτο και τον δεύτερο, με μόλις 6 ζευγάρια, ώστε οι ομάδες που θα συνέχιζαν να είναι 32.
Ήταν μια αρκετά ενδιαφέρουσα χρονιά, με το "κλασικό" ζευγάρι Παναθηναϊκού - Ολυμπιακού να τίθεται αντιμέτωπο σε τελικό μετά από 11 χρόνια. Στην πορεία προς τον τελικό, ο Ολυμπιακός απέκλεισε μεταξύ άλλων τους "τρεις" της Θεσσαλονίκης, ενώ ο Παναθηναϊκός μόνο μία ομάδα Α' εθνικής, την ΑΕΚ στους ημιτελικούς. Στον τελικό του Ολυμπιακού Σταδίου (κοινή έδρα και των τριών ομάδων του τέως ΠΟΚ τη χρονιά εκείνη), ο Παναθηναϊκός επιβλήθηκε με το εντυπωσιακό 4-0 του αντιπάλου του, ολοκληρώνοντας με την κατάκτηση του νταμπλ μία πετυχημένη σαιζόν.
Από τα αξιοπερίεργα της χρονιάς ήταν ο αποκλεισμός από τον πρώτο κιόλας γύρο της κατόχου του κυπέλλου Λάρισας από τον Πανσερραϊκό, του Πανιωνίου από τη Νάουσα, αλλά και η πρόκριση - θρίλερ του ΠΑΟΚ επί της Αναγέννησης Γιαννιτσών με το εντυπωσιακό σκορ 16-15 στα πέναλτι, τη στιγμή που μαζί με τα άστοχα σουτ υπήρξαν συνολικά 36 εκτελέσεις από τις δύο ομάδες σ' αυτή τη διαδικασία που αποτελεί και ρεκόρ στην ιστορία του θεσμού. Εκτός από αυτά, ξεχώρισε και το επιβλητικό 10-0 που πέτυχε στον Α' γύρο η ΑΕΚ επί της Ηλιούπολης. Επίσης αξιομνημόνευτο υπήρξε και το γεγονός ότι η ΕΠΟ διέθεσε το 1/5 των ακαθάριστων εισπράξεων του τελικού αγώνα υπέρ των σκοπών της UNICEF.
Πηγές
Κατηγορία:Κύπελλο Ελλάδας (ποδόσφαιρο ανδρών) Κατηγορία:Εγχώρια ποδοσφαιρικά κύπελλα 1985-1986
Αμαρά Σι
Ο Αμαρά Σι (γεννημένος στις 28 Αυγούστου 1981 στο Παρίσι) είναι Μαλιανός-Γάλλος καλαθοσφαιριστής ο οποίος αγωνίζεται με την ΑΣΒΕΛ Βιλερμπάν. Επίσης, είναι μέλος της Εθνική Μάλι (καλαθοσφαίριση ανδρών).
Παραπομπές
Κατηγορία:Γάλλοι καλαθοσφαιριστές Κατηγορία:Καλαθοσφαιριστές από το Μάλι Κατηγορία:Καλαθοσφαιριστές ΑΣΒΕΛ Βιλερμπάν Κατηγορία:Καλαθοσφαιριστές Λε Μαν Σαρτ Μπασκέτ Κατηγορία:Καλαθοσφαιριστές ΑΕΚ Κατηγορία:Καλαθοσφαιριστές Ορλεάν Λουαρέ Μπασκέτ Κατηγορία:Καλαθοσφαιριστές Μούρθια Κατηγορία:Καλαθοσφαιριστές Μπέικερσφιλντ Τζαμ
.kz
Το TLD του Καζακστάν είναι ο .kz. Ξεκίνησε την λειτουργία του το 1994. Ακολουθεί μια λίστα με παραλλαγές, που χρησιμοποιούνται στο Καζακστάν:
Εξωτερικοί σύνδεσμοι
Κατηγορία:Καζακστάν
Ντάνκαν Λόρενς
Ο Ντούνκαν ντε Μόορ (Duncan de Moor ; 11 Απριλίου 1994), γνωστός επαγγελματικά ως Ντάνκαν Λόρενς, είναι Ολλανδός τραγουδιστής που, εκπροσωπώντας την στη Eurovision 2019 στο Τελ Αβίβ του Ισραήλ, κέρδισε το διαγωνισμό με το τραγούδι "Arcade".
Καριέρα
Γεννήθηκε στο Σπαϊκενίσε και μεγάλωσε στο Χελεφέτσλουις. Ξεκίνησε τη μουσική του καριέρα στην Ακαδημία του Ροκ στο Τίλμπουρχ, όπου συμμετείχε σε αρκετές σχολικές μπάντες. Αποφοίτησε από εκεί το 2017. Συμμετείχε στην πέμπτη σεζόν του The Voice of Holland, στην ομάδα της Ίλσε ΝτεΛάνγκε. Μαζί με τον Τζιχάντ Ραχμούνι, έγραψε το τραγούδι "Closer" για το άλμπουμ του ντουέτου TVXQ της K-pop μουσικής New Chapter #1: The Chance of Love (2018).
Στις 18 Μαΐου 2019, ο Ντάνκαν Λόρενς κέρδισε τον Διαγωνισμό Τραγουδιού της Eurovision 2019 στο Τελ Αβίβ του Ισραήλ με 492 πόντους από 41 επιτροπές και την ψήφο του κοινού. Οι επιτροπές του έδωσαν 231 πόντους ενώ η ψήφος του κοινού του έδωσε 261 πόντους. Έλαβε 27 πόντους περισσότερους από την Ιταλία και 123 πόντους περισσότερους από τη Ρωσία, οι οποίες κατέκτησαν τη δεύτερη και την τρίτη θέση αντίστοιχα.
Προσωπική ζωή
Σε μια συνέντευξη τύπου λίγο πριν τον τελικό της Eurovision, ο Λόρενς αποκάλυψε ότι είναι αμφιφυλόφιλος : "Είμαι περισσότερα από ένας απλός καλλιτέχνης. Είμαι ένας άνθρωπος, ένας ζωντανός οργανισμός, είμαι αμφιφυλόφιλος, είμαι μουσικός. Και είμαι περήφανος που είχα την ευκαιρία να δείξω τι είμαι και ποιος είμαι".
Εξωτερικοί σύνδεσμοι
Κατηγορία:Ολλανδοί τραγουδιστές Κατηγορία:Διαγωνισμός Τραγουδιού Eurovision 2019 Κατηγορία:Νικητές Διαγωνισμού Τραγουδιού Eurovision
Σαιν-Πωλ (Ρεϋνιόν)
Το Σαιν-Πωλ (γαλλικά: Saint-Paul) είναι γαλλική κοινότητα στον υπερπόντιο νομό και περιοχή της Ρεϋνιόν.
Οι κάτοικοί του είναι γνωστοί ως Σαιν-Πωλουά (γαλλικά: Saint-Paulois).
Παραπομπές
Κατηγορία:Κοινότητες της Ρεϋνιόν
Μανόλης Παπαστεφανάκης
Βιογραφικό
Γεννήθηκε το 1940 στο Μαργαρικάρι Ηρακλείου Κρήτης. . Σπούδασε νομικά στην Αθήνα και άσκησε τη δικηγορία. Παράλληλα ασχολήθηκε με την πολιτική και υπήρξε οργανωτικό στέλεχος του ΠΑΣΟΚ στην Κρήτη και γραμματέας της Νομαρχιακής Επιτροπής Ηρακλείου.
Ήταν βουλευτής Ηρακλείου με το ΠΑΣΟΚ από το 1981 ως το 1990 και από το 1993 ως το 1996.
Παραπομπές
Κατηγορία:Έλληνες δικηγόροι Κατηγορία:Βουλευτές εκλεγμένοι με το ΠΑΣΟΚ Κατηγορία:Βουλευτές Ηρακλείου Κατηγορία:Έλληνες αναπληρωτές υπουργοί Περιβάλλοντος, Χωροταξίας και Δημοσίων Έργων Κατηγορία:Έλληνες υπουργοί ΠΕΧΩΔΕ
Μαγδαληνή Ελισάβετ του Χάναου
Η Μαγδαληνή-Ελισάβετ, γερμ.: Magdalena Elisabeth von Hanau-Münzenberg (28 Μαρτίου 1611 - 26 Φεβρουαρίου 1687) από τον Οίκο του Χάναου ήταν κόρη του κόμη του Χάναου-Μύντσενμπεργκ και με τον γάμο της έγινε σύζυγος του (κόμη;) του Λίμπουργκ-Σπέκφελντ, αυτοκρατορικού Οινοχόου.
Βιογραφία
Ήταν η τρίτη κόρη του Αλβέρτου κόμη του Χάναου-Μύντσενμπεργκ-Σβάρτσενφελς (1579-1635) και της Έρενγκαρντ (1577-1637), κόρης του κόμη του Ίζενμπουργκ.
Στις 28 Μαρτίου 1636 παντρεύτηκε τον αυτοκρατορικό Οινοχόο Γεώργιο-Φρειδερίκο Σενκ του Λίμπουργκ-Σπέκφελντ (27 Ιουνίου 1596 - 5 Δεκεμβρίου 1651). Ήταν γιος του Έμπερχαρντ Σενκ του Λίμπουργκ-Σπέκφελντ (1560-1622) και της Αικατερίνης του Χάναου-Λίχτενμπεργκ. Κατά τη διάρκεια του Τριακονταετούς Πολέμου ο Γεώργιος-Φρειδερίκος υπηρέτησε στα στρατεύματα του Ερνστ φον Μάνσφελντ και του Γουστάβου Β΄ Αδόλφου της Σουηδίας.
Οικογένεια
Η Mαγδαληνή-Ελισάβετ και ο Γεώργιος-Φρειδερίκος είχαν τουλάχιστον τρία παιδιά:
Υποσημειώσεις
ΚΑτηγορία:Οίκος του Χάναου
Σταυρός (τυπογραφία)
Ο σταυρός (†) είναι ένα τυπογραφικό σύμβολο που έχει σχήμα στιλέτου. Διεθνώς, είναι γνωστό ως dagger ή obelisk. Μια παραλλαγή του συμβόλου είναι ο διπλός σταυρός ‡ (double dagger), που μοιάζει με δύο σταυρούς (πάνω-κάτω).
Χρήσεις
Άλλη χρήση του σταυρού είναι η σήμανση θανάτου ενός φυσικού προσώπου, όταν τοποθετείται πριν ή μετά του ονόματος ή της χρονολογίας θανάτου του. Σε αντιδιαστολή ο αστερίσκος συμβολίζει την χρονολογία γέννησης ενός φυσικού προσώπου.
Ευρύτατη χρήση του σταυρού γίνεται στα Μαθηματικά και ιδιαιτέρως στη Φυσική, όπου υποδηλώνει τον ερμιτιανό συζυγή ενός τελεστή. Για παράδειγμα ο Α† ισούται με τον ερμιτιανό συζυγή του τελεστή Α. Ένας τελεστής λέγεται ερμιτιανός αν A† = A. Μερικές φορές στα μαθηματικά, αυτός ο συμβολισμός μπορεί να αντικατασταθεί από τον αστερίσκο.
Στη Βιολογία, ένας σταυρός προτάσσεται μιας ταξινομικής ομάδας η οποία έχει εξαλειφθεί ή ενός είδους ύλης που έχει καταστραφεί.
Στη ψυχολογική στατιστική, ο σταυρός υποδηλώνει, ότι η διαφορά δύο σχημάτων είναι αμελητέα κατά τον παράγοντα p < 0,05, ωστόσο θεωρείται μια "τάση", που αξίζει να σημειωθεί. Χρησιμοποιείται κοινώς για τιμές του παράγοντα p μεταξύ 0,05 και 0,1.
Στη σημειολογία του σκακιού, ο σταυρός συμβολίζει μια κίνηση που απέφερε σαχ, ενώ ο διπλός σταυρός υποδηλώνει ματ. Αυτή είναι μια πιο τυποποιημένη μορφή των κοινών συμβόλων "+" για το σαχ και "#" για το ματ.
Σε πολλά έργα, που γράφτηκαν πριν την εφεύρεση της τυπογραφίας, οι σταυροί χρησιμοποιούνταν για να περικλείουν τμήματα κειμένων, που θεωρούνταν μη αυθεντικά.
Στη φιλολογία, ο σταυρός υποδηλώνει μια απαρχαιωμένη μορφή λέξης ή φράσης. Επίσης, χρησιμοποιείται στο αγγλικό λεξικό της Οξφόρδης, για να υποδηλώσει ορισμένες απαρχαιωμένες λέξεις.
Ναίβιος
Ζωή
Υπηρέτησε είτε στο ρωμαϊκό στρατό, είτε μεταξύ των συμμάχων στον Α΄ Καρχηδονιακό Πόλεμο και γι' αυτό πρέπει να έφτασε στην ωριμότητα πριν από το 241 π.Χ. Η καριέρα του σαν θεατρικός συγγραφέας ξεκίνησε με την παρουσίαση ενός δράματος περί το έτος 235 π.Χ. ή το 231 π.Χ. και συνεχίστηκε για τριάντα χρόνια.
Σημείωσε αξιόλογη λογοτεχνική καριέρα στη Ρώμη, ώσπου τα σατυρικά σχόλια που έγραφε στις κωμωδίες του προσέβαλλαν μια μερίδα ευγενών, ειδικά τηn οικογένεια του Μέτελλου, ένας από την οποία ήταν ύπατος. Λόγω της αντίδρασής τους στις επιθέσεις που τους έκανε επί σκηνής φυλακίστηκε. Αφού έγραψε δύο έργα κατά τη διάρκεια της φυλακίσεώς του, όπου απολογήθηκε για την προηγούμενη αγενή συμπεριφορά του, μετανόησε και κατόπιν ελευθερώθηκε από τους δημάρχους (αυτοί που είχαν τη δύναμη του habeas corpus). Μετά από δεύτερη προσβολή εξορίστηκε στην Τυνησία, όπου έγραψε τον Επιτάφιό του σε σατούρνιο στίχο και έπειτα αυτοκτόνησε το 201 π.Χ.
Έργο
Σαν τον Λίβιο ο Ναίβιος υπήρξε επαγγελματίας στο να προσαρμόζει ελληνικές τραγωδίες και κωμωδίες στη ρωμαϊκή σκηνή. Ανάμεσα στους τίτλους των τραγωδιών του βρίσκονται ο Αίγισθος, ο Λυκούργος, η Ανδρομάχη ή ο Έκτορας, ο Δούρειος Ίππος. Το τελευταίο έργο ονομάστηκε και παραστάθηκε στα εγκαίνια του θεάτρου του Πομπήιου το έτος 55 π.Χ.
Οι κωμωδίες του ανήκουν στο γένος της comoedia palliata, μια διασκευή της ελληνικής Νέας Κωμωδίας. Σαν στρατιώτης στους Καρχηδονιακούς Πολέμους υπήρξε βαθιά πατριώτης, εφηύρε ένα νέο είδος που ονομάζεται praetexta fabula, μια προέκταση της τραγωδίας στα ρωμαϊκά εθνικά πρόσωπα ή γεγονότα, η οποία ονομάστηκε έτσι από την toga praetexta που φορούσαν οι υψηλόβαθμοι αξιωματούχοι. Από τα κείμενά του σώζονται μόνο αποσπάσματα από αρκετά ποιήματα που διατηρήθηκαν από παραπομπή μεταγενέστερων αρχαίων γραμματικών (Χαρίσιος, Αίλιος Δονάτος, Σέξτος Πομπήιος Φέστος, Αύλος Γέλλιος, Ισίδωρος Ισπανός, Μακρόβιος, Νόνιος Μάρκελλος, Πρισκιανός, Μάρκος Τερέντιος Βάρων).
Πηγές-πρότυπα-είδη
Το υλικό του που συνδυάζει μύθο και ιστορία αντλείται τόσο από προσωπικές αναμνήσεις του όσο και από ρωμαϊκές αφηγήσεις. Δεν είναι σίγουρη η επιρροή του από τον Fabius Pictor αλλά σίγουρα επηρεάστηκε από τον Φιλίνο τον Ακραγαντινό. Οι μύθοι καταγωγής των Ρωμαίων αντλούνται από τον Τίμαιο τον Ταυρομενίτη. Κοινά θεματολογικά στοιχεία έχουν κάποιες τραγωδίες του (Hector proficiscens, Lucurgus) με τον Αισχύλο και τον Ευριπίδη (Iphigenia).
Λογοτεχνική τεχνική
Ο Ναίβιος έκανε contaminatio, δηλαδή συμφυρμό διαφόρων έργων. Προβαίνει σε εκρωμαϊσμό των έργων του προσθέτοντας την κατάληξη -aria (π.χ. Corollaria= κωμωδία του στεφανιού). Η ονοματοποιία του συνδέεται είναι παρόμοια με τις ονομασίες των νόμων, π.χ lex agraria. Τα πρόσωπα των έργων του είναι: Ιταλίδες μοιρολογήτρες, για τσιγκουνιά των πόλεων Lanuvium και Praeneste. Έτσι θεωρήθηκε ο ευρέτης της togata, της κωμωδίας που παιζόταν στη Ρώμη.
Απήχηση-επιρροή-συμβολές
Η γλώσσα του Ναίβιου θεωρήθηκε υπόδειγμα ενός καθαρού, αλλά ήδη κάποιου αρχαιοπρεπούς λατινικού λόγου. Ο Πλαύτος και ο Βεργίλιος ξεπέρασαν τον Ναίβιο και τα έργα του χάθηκαν. Το έργο του Bellum Poenicum γνώρισε διάφορες επανεκδόσεις. Μεταγενέστεροι λεξικογράφοι και γραμματικοί δεν είχαν μπροστά τους το σύνολο του έργου αλλά αποσπάσματα. Η Αινειάδα του Βεργίλιου δέχεται επιδράσεις από το Εquos Troianos ενώ αντιστρέφει τη σύλληψη του Bellum Poenicum: ενώ στο έργο του Ναίβιου η ιστορία ήταν η κύρια δράση και ο μύθος το φόντο,  στο έργο του Βιργίλιου η ιστορία είναι μια προφητεία και ο μύθος το πεδίο όπου διαδραματίζεται η υπόθεση. Στον Μεσαίωνα είναι γνωστός ως κωμικός ποιητής ενώ στα χρόνια του Ουμανισμού συγκεντρώνονται αποσπάσματα των έργων του.
Με βάση την γνώση της σύγχρονης ιστορίας που διαθέτει, θεμελιώνει το ρωμαϊκό ιστορικό έπος και την praetexta. Επίσης συμβάλει στον εκλατινισμό σύνθετων ομηρικών επιθέτων, ενώ κατακτά πρώτος τον εξάμετρο.
Οι στίχοι του υποκρύπτουν ζήλια για την αυξανόμενη κυριαρχία του Έννιου, γι'αυτό θεωρείται ότι η ζωή του Ναίβιου τελειώνει μετά το 204 π.Χ., έτος κατά το οποίο ο Έννιος ξεκίνησε την καριέρα του σαν συγγραφέας στη Ρώμη. Σε αντίθεση με το Λίβιο Ανδρόνικο, ο Ναίβιος ήταν ντόπιος Ιταλός και όχι Έλληνας. Επίσης υπήρξε αυθεντικός συγγραφέας και όχι ένας απλός συλλέκτης ή μεταφραστής.
Πηγές
Κατηγορία:Ρωμαίοι συγγραφείς Κατηγορία:Αρχαίοι Ρωμαίοι θεατρικοί συγγραφείς‎
Κλειτόμαχος (αποσαφήνιση)
Η ονομασία Κλειτόμαχος μπορεί να αναφέρεται στα παρακάτω:
Πρωτοκυκλαδικό πήλινο σκεύος αρ. Π5058 στο Εθνικό Αρχαιολογικό Μουσείο
Το Έκθεμα του Εθνικού Αρχαιολογικού Μουσείου με αριθμό Π5050 είναι πήλινο τηγανόσχημο σκεύος. Βρέθηκε στο Νεκροταφείο Χαλανδριανής στη Σύρο.
Περιγραφή
Είναι διακοσμημένο με εγχάρακτες παραστάσεις ναυτικής ζωής. Ένα κωπήλατο πλοίο αρμενίζει στο αφρισμένο πέλαγος. Είναι πλαισιωμένο από μια διπλή μπορντούρα με τρίγωνα. Το σκεύος στενεύει σε ένα σημείο για να καταλήξει σε δύο κοντά πόδια ή χερούλια. Στο σημείο αυτό η διακόσμηση καταλήγει σε ηβικό τρίγωνο με αιδοίο, το οποίο είναι επίσης πλαισιωμένο από κλαριά και από μια μπορντούρα με τρίγωνα.
Ερμηνεία
Το πλοίο ομοιάζει με μολύβδινα καραβάκια που βρέθηκαν στη Νάξο. Έχει σχήμα μακρόστενο χωρίς βαθιά καρίνα. Η κατεύθυνση του πλοίου, δηλαδή ποιο άκρο είναι η πρύμνη και ποιο πλώρη αποτελεί αντικείμενο μελέτης και δεν έχει εξακριβωθεί ακόμα. Το δεξιό άκρο του καραβιού προεξέχει, ενώ στο υψωμένο άλλο άκρο είναι αναρτημένο ένα ψάρι από το οποίο κρέμονται κορδέλες που κυματίζουν. Το στενόμακρο σχήμα του πλοίου υποδεικνύει ότι σίγουρα δεν ήταν εμπορικό, αλλά μάλλον πειρατικό, οδηγημένο ίσως από τολμηρούς και ένδοξους πολεμιστές. Σχίζει τα νερά με τη βοήθεια των κουπιών, που ανάλογα με την πλευρά είναι 14 με 15 κωπηλάτες. Αν ερμηνεύσουμε το ψάρι ως ανεμοδείκτη, όπως το συναντούμε ακόμα και σήμερα σε παραδοσιακά σπίτια του Αιγαίου, τότε το καράβι θα πλέει προς τα δεξιά με ούριο άνεμο.
Η χρήση του «τηγανόσχημου» σκεύους είναι σήμερα άγνωστη. Ίσως να ήταν τελετουργικό αντικείμενο, τάμα ή και είδος καθημερινής χρήσης.
Εξωτερικοί σύνδεσμοι
Κατηγορία:Έργα γλυπτικής Κατηγορία:Τέχνεργα Κατηγορία:Αρχαία κυκλαδική τέχνη Κατηγορία:Εθνικό Αρχαιολογικό Μουσείο Κατηγορία:Σκύρος Κατηγορία:Αρχαιολογικά ευρήματα στην Εύβοια
Παρθένοι Νήσοι
300px|thumb|right|Χάρτης των νησιών Οι Παρθένοι Νήσοι ή Νήσοι Παρθένων ή Νήσοι Παρθένου (αγγλ.: Virgin Islands) αποτελούν συστάδα κυρίως βραχωδών νήσων στις βορειοανατολικές πρώην Δυτικές Ινδίες, (Καραϊβική), περίπου 100 χλμ. ανατολικά του Πουέρτο Ρίκο. Πολιτικά οι νήσοι της Παρθένου κατανέμονται μεταξύ των ΗΠΑ και του Ηνωμένου Βασιλείου. Οι αμερικανικές νήσοι, το δυτικό τμήμα της συστάδας, αποτελούνται από τις τρεις μεγαλύτερες εξ αυτών νήσους που είναι ο Άγιος Θωμάς (έκτασης 81 τ.χλμ.), η νήσος Σαιντ Κρουά (Τίμιος Σταυρός) (έκτασης 215 τ.χλμ.) και η νήσος Άγιος Ιωάννης, η ανατολικότερη εξ αυτών, (51 τ.χλμ.) καθώς και 50 άλλες μικρότερες εκ των οποίων οι περισσότερες είναι ακατοίκητες. Πρωτεύουσα αυτών είναι η Καρλόττα Αμαλία ή Σαρλότ Αμαλί.
Οι Βρετανικές νήσοι αποτελούν μέρος της αποικίας των Υπήνεμων νήσων, δηλαδή το ανατολικό τμήμα της συστάδας αυτής, όπου κυριότερες εξ αυτών είναι οι: Τορτόλα (έκτασης 56 τ.χλμ.), Ανεγκάντα (έκτασης 38 τ.χλμ.), Βίρτζιν Γκόρντα (έκτασης 21 τ.χλμ.), Τζοστ Βαν Ντάικ (έκτασης 8 τ.χλμ.), Πήτερ, Νάρμαν, καθώς και 30 περίπου άλλες μικρότερες. Η ολική τους έκταση είναι 153 τ.χλμ. Πρωτεύουσα αυτών είναι η Ρόουντ Τάουν.